laion/Wikipedia-Exotic huggingface dataset:
Ralfs Freibergs

Ralfs Freibergs (sündinud 17. mail 1991 Riias) on Läti jäähokimängija, kes mängib kaitsjana Tšehhi kõrgliigaklubis HC Litvínov. Läti kõrgliigas debüteeris ta hooajal 2008–09. Aastatel 2010–2011 mängis ta North American Hockey League'i klubis Texas Tornado, hooajal 2011–12 United States Hockey League'i klubis Lincoln Stars ning aastatel 2012–14 Bowling Green State University jäähokimeeskonnas. 2014. aasta augustis liitus ta American Hockey League'i (AHL) klubis St. John's IceCaps. AHL-is sai ta sel hooajal kirja vaid viis kohtumist, mängides suurema osa hooajast ECHL-i klubis Ontario Reign. Hooajal 2015–16 mängis ta ECHL-i klubis Toledo Walleye. Hooajal 2016–17 mängis Freibergs KHL-i klubis Riia Dinamo. Aastatel 2017–2021 mängis ta Tšehhi kõrgliiga klubides: Zlíni Berani, Brno Kometa ja Třineci Oceláři. 2021. aastal tuli ta Ocelářiga Tšehhi meistriks. 2021. aasta mais naasis Freibergs Riia Dinamosse. 2022. aasta veebruaris liitus ta Saksamaa kõrgliigaklubiga Iserlohn Roosters, kus mängis kuni hooaja lõpuni. 2022. aasta augustis asus Freibergs mängima taas Tšehhi kõrgliigas, kui sõlmis lepingu HC Litvínoviga. Läti jäähokikoondise koosseisus on Freibergs osalenud seitsmetel maailmameistrivõistlustel (2013, 2016, 2017, 2018, 2019, 2021 ja 2023) ning 2014. ja 2022. aasta taliolümpiamängudel. 2014. aasta taliolümpiamängudel oli ta ainus mängija USA ülikoolide liigast. Sotši mängudel jäi ta vahele keelatud aine kasutamisega. https://www.eliteprospects.com/player/28754/ralfs-freibergs (vaadatud 11.2.2022) "DINAMO RĪGA komandā spēlēs Čehijas čempions Ralfs Freibergs". dinamoriga.lv. 1.5.2021. Vaadatud 11.2.2022 "Taas üks patune: Läti hokimees jäi Sotšis dopinguga vahele". sport.postimees.ee. 25.4.2014. Vaadatud 11.2.2022
Friedrich VII Magnus (Baden-Durlach)

Friedrich VII Magnus (23. september 1647 – 25. juuni 1709) oli Baden-Durlachi markkrahv 1677. aastast kuni oma surmani. Ueckermündes sündinuna oli ta markkrahv Friedrich VI ja Kleeburgi pfaltskrahvinna Christine Magdalena poeg. Temast sai isa järel markkrahv 1677. aastal. Ta osales Pfalzi pärilussõjas ja pärast Rijswijki rahu 1697. aastal sai ta Baseli markkrahvi tiitli, kuigi see oli ainult formaalne tiitel ja tal ei olnud selle Šveitsi linna üle kunagi tegelikku võimu. Ta osales Hispaania pärilussõjas kui üks keisriarmee juhte; mõned lahingud peeti tema territooriumil. Pärast tema surma sai markkrahviks tema poeg Karl III Wilhelm Ta abiellus hertsoginna Augusta Maria von Schleswig-Holstein-Gottorfiga 15. mail 1670 Husumis. Nad said järgmised lapsed: Friedrich Magnus (13. jaanuar 1672 – 24. veebruar 1672) Friederike Auguste (21. juuni 1673 – 24. juuli 1674) Christine Sofie (17. detsember 1674 – 22. jaanuar 1676) Klaudia Magdalene Elisabeth (15. november 1675 – 18. aprill 1676) Katharina (10. oktoober 1677 – 11. august 1746) Karl III Wilhelm (17. jaanuar 1679 – 12. mai 1738) Johanna Elisabeth (3. oktoober 1680 – 2. juuli 1757) Albertine Friederike (3. juuli 1682 – 22. detsember 1755) Christoph (9. oktoober 1684 – 2. mai 1723) Charlotte Sofie (1. märts 1686 – 5. oktoober 1689) Marie Anna (9. juuli 1688 – 8. märts 1689)
Näsariisikas

Näsariisikas (Lactarius mammosus) on pilvikuliste sugukonda riisika perekonda kuuluv seeneliik. Lõhn meenutab kookost. Kasvab mändide all. Näsariisikas andmebaasis eElurikkus.
Lactifluus

Lactifluus on šampinjonilaadsete seltsi pilvikuliste sugukonda kuuluv seente perekond. Need liigid kuulusid varem perekonda riisikas. Lactifluus bertillonii – end. Bertilloni riisikas Lactifluus glaucescens – end. rohepiimane riisikas Lactifluus piperatus – end. piparriisikas Lactifluus subvolemus Lactifluus vellereus – end. rädiriisikas Lactifluus volemus – end. kuldriisikas Lactifluus andmebaasis eElurikkus
Josh Ho-Sang

Joshua Ho-Sang (sündinud 22. jaanuaril 1996 Torontos) on Kanada jäähokimängija, kes mängib American Hockey League'i (AHL) klubis Toronto Marlies ründajana paremäärel. Aastatel 2012–2016 mängis ta Ontario Hockey League'is kahes klubis: kuni 2014. aasta novembrini Windsor Spitfiresis ja seejärel Niagara IceDogsis. 2014. aastal valis New York Islanders ta NHL-i draft '​is 28. valikuna. Hooaja 2016–17 alguses asus Ho-Sang mängima AHL-is Islandersi noorteklubis Bridgeport Sound Tigers. NHL-is debüteeris ta 2. märtsil 2017 mängus Dallas Starsi vastu ning lõi esimese värava viis päeva hiljem Edmonton Oilersi vastu. Hooajal 2016–17 sai ta NHL-is 21 põhiturniiri mänguga kirja neli väravat ja kuus väravasöötu. Islandersi meeskonnas pääses ta NHL-is väljakule veel ka kahel järgmisel hooajal. Enam sai ta mänguaega AHL-is. Hooaja 2019–20 teises pooles mängis AHL-is St. Louis Bluesi noorteklubis San Antonio Rampage. Hooajal 2020–21 mängis ta Rootsi kõrgliiga klubides Örebro HK ja Linköping HC. Hooaja jooksul sai ta ebapiisava mänguvormi tõttu Rootsi kõrgliigas kirja vaid üheksa mängu. 2021. aasta oktoobris sõlmis ta lepingu Marliesiga. Kanada jäähokikoondise koosseisus osaleb Ho-Sang 2022. aasta taliolümpiamängudel. Ho-Sang on hiina, Jamaica, vene-juudi ja rootsi päritolu. "Maple Leafs release Josh Ho-Sang from PTO; signs deal with Marlies". sportsnet.ca. 5.10.2021. Vaadatud 11.2.2022 "Professional Hockey Review: 2014–15; Canadian Hockey League". Jewish Sports Review. 9 (107): 4. 2015. Feschuk, Dave (21.10.2011). "Feschuk: Toronto teenager 'the elite of the elite'". Toronto Star. Vaadatud 21.1.2018. Josh Ho-Sang NHL.com lehel Josh Ho-Sang hockeydb.com lehel
Tyler Wotherspoon

Tyler Wotherspoon (sündinud 12. märtsil 1993 Surreys, Briti Columbias) on Kanada jäähokimängija, kes mängib kaitsjana American Hockey League'i (AHL) klubis Utica Comets. Aastatel 2009–2013 mängis ta Western Hockey League'i (WHL) klubis Portland Winter Hawks. 2013. aastal tuli ta Winterhawksiga WHL-i meistriks. 2011. aastal valis Calgary Flames ta NHL-i draft '​is 58. valikuna. Hooajal 2013–14 asus ta mängima AHL-is Calgary Flamesi noorteklubis Abbotsford Heat. NHL-is tegi ta debüüdi 7. märtsil 2014 mängus New York Islandersi vastu. Hooajal 2013–14 sai ta NHL-is kirja 14 mängu. Flamesi meeskonnas pääses ta NHL-is väljakule veel kolmel hooajal. Suurem osa ajast mängis ta kuni hooaja 2017–18 lõpuni AHL-is Flamesi noorteklubides Adirondack Flames ja Stockton Heat. Hooajal 2018–19 mängis ta AHL-is San Antonio Rampage'i meeskonnas ning aastatel 2019–2021 Lehigh Valley Phantomsis. 2021. aasta oktoobris sõlmis ta üheaastase lepingu Utica Cometsiga. Kanada jäähokikoondise koosseisus osaleb ta 2022. aasta taliolümpiamängudel. "Comets sign defenseman Wotherspoon". Utica Comets. 13.10.2021. Vaadatud 11.2.2022 Tyler Wotherspoon NHL.com lehel Tyler Wotherspoon hockeydb.com lehel
David Warsofsky

David Matthew Warsofsky (sündinud 30. mail 1990 Marshfieldis, Massachusettsi osariigis) on USA jäähokimängija, kes mängib kaitsjana Saksamaa kõrgliiga klubis ERC Ingolstadt. Aastatel 2008–2011 mängis ta Bostoni Ülikooli jäähokimeeskonnas. 2008. aastal valis St. Louis Blues ta NHL-i draft '​is 95. valikuna. 2010. aasta juunis kaubeldi Warsofsky mängijaõigused Boston Bruinsile. Hooajal 2010–11 debüteeris ta American Hockey League'is (AHL) Boston Bruinsi noorteklubis Providence Bruins. NHL-is debüteeris ta 19. detsembril 2013 mängus Buffalo Sabresi vastu. Esimese värava lõi ta sama aasta 28. detsembril mängus Ottawa Senatorsi vastu. NHL-is on Warsofsky mänginud veel Pittsburgh Penguinsi, New Jersey Devilsi ja Colorado Avalanche'i meeskonnas, kuid kõikides klubides pääses ta väljakule keskmiselt 4–20 mängus hooaja jooksul. Enam sai ta mänguaega AHL-i klubides. 2017. aastal valiti ta AHL-i tähtede mängule. Aastatel 2018–2021 mängis Warsofsky ainult AHL-i klubides, mängides kolme hooaja jooksul vastavalt Colorado Eaglesi, Wilkes-Barre/Scranton Penguinsi ja Chicago Wolvesi ridades. 2021. aasta juunis sõlmis ta üheaastase lepingu Ingolstadtiga. 2010. aastal tuli Warsofsky USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2016. aasta maailmameistrivõistlustel ja 2022. aasta taliolümpiamängudel. https://www.eliteprospects.com/player/17499/david-warsofsky (vaadatud 11.2.2022) "ERC completes defense with signing of Warsofsky". ERC Ingolstadt. 18.6.2021. Vaadatud 11.2.2022 David Warsofsky NHL.com lehel David Warsofsky hockeydb.com lehel
Steven Kampfer

Steven Allan Kampfer (sündinud 24. septembril 1988 Ann Arboris, Michigani osariigis) on USA jäähokimängija, kes mängib kaitsjana KHL-i klubis Kaasani Ak Bars. Aastatel 2004–2006 mängis ta United States Hockey League'i klubis Sioux City Musketeers ja 2006–2010 Michigani Ülikooli jäähokimeeskonnas. 2007. aastal valis Anaheim Ducks ta NHL-i draft '​is 93. valikuna. 2010. aasta märtsis müüdi tema mängijaõigused Boston Bruinsile. NHL-is debüteeris Kampfer 9. detsembril 2010 mängus New York Islandersi vastu. Esimese värava lõi ta liigas sama aasta 28. detsembril mängus Tampa Bay Lightningi vastu. Debüüthooajal sai ta NHL-is kirja viis mängu ja viis väravasöötu, kuid see on jäänud ka tema kõige resultatiivsemaks hooajaks NHL-is. 2012. aasta veebruaris kaubeldi Kampfer Greg Zanoni vastu Minnesota Wildile. Hooaegadel 2012–13 ja 2013–14 sai Kampfer mänguaega vaid American Hockey League'i (AHL) klubides Houston Aeros ja Iowa Wild. 2014. aasta oktoobris siirdus ta NHL-i klubisse Florida Panthers. Aastatel 2016–2018 kuulus ta New York Rangersi ridadesse. 2018. aasta septembris naasis ta Boston Bruinsi. 2021. aasta juulis sõlmis ta üheaastase lepingu Kaasani Ak Barsiga. USA jäähokikoondise koosseisus osaleb Kampfer 2022. aasta taliolümpiamängudel. "Стивен Кэмпфер – в «Ак Барсе»!". ak-bars.ru. 5.7.2021. Vaadatud 11.2.2022 Steven Kampfer NHL.com lehel Steven Kampfer hockeydb.com lehel
Aaron Ness

Aaron Douglas Ness (sündinud 18. mail 1990 Roseaus, Minnesota osariigis) on USA jäähokimängija, kes mängib kaitsjana American Hockey League'i (AHL) klubis Providence Bruins. Aastatel 2008–2011 mängis ta Minnesota Ülikooli jäähokimeeskonnas. 2008. aastal valis New York Islanders ta NHL-i draft '​is 40. valikuna. NHL-is debüteeris ta Islandersi meeskonnas hooajal 2011–12. Esimese ja oma NHL-i karjääri seni ainsa värava lõi ta 14. novembril 2013 mängus Los Angeles Kingsi vastu. NHL-is on Ness mänginud veel kolmel hooajal Washington Capitalsi ja kahel hooajal Arizona Coyotesi meeskonnas, kuid ühelgi hooajal ei ole ta NHL-is väljakule pääsenud rohkem kui 24 mängus. Enam on Ness mänguaega saanud AHL-is, kus ta on kuulunud nelja klubi koosseisu: Bridgeport Sound Tigers, Hershey Bears, Tucson Roadrunners ja Providence Bruins, kellega ta sõlmis 2021. aasta septembris üheaastase lepingu. 2015. aastal valiti ta AHL-i tähtede mängule. Hooajal 2018–19 oli ta Hershey Bearsis mängides AHL-is resultatiivseim kaitsemängija (5+50). 2008. aastal võitis Ness USA kuni 18-aastaste koondisega omavanuste maailmameistrivõistlustel pronksmedali. Ta kuulub USA jäähokikoondise koosseisu 2022. aasta taliolümpiamängudel. https://web.archive.org/web/20220211185654/https://www.hockey-reference.com/players/n/nessaa01/gamelog/2014 (vaadatud 11.2.2022) https://www.eliteprospects.com/player/17497/aaron-ness (vaadatud 11.2.2022) Aaron Ness NHL.com lehel Aaron Ness hockeydb.com lehel
Albatrellaceae

Albatrellaceae on pilvikulaadsete seltsi kuuluv sugukond seeni. Sinna kuulub 9 perekond enam kui 45 liigiga. Albatrellus – lambaseenik Byssoporia Fevansia Jahnoporus Leucogaster Leucophleps Mycolevis Polyporoletus Scutiger Albatrellaceae andmebaasis eElurikkus
Lambaseenik

Lambaseenik (Albatrellus) on pilvikulaadsete seltsi sugukonda Albatrellaceae kuuluv seente perekond. Albatrellus citrinus – kollane lambaseenik Albatrellus confluens – kimp-lambaseenik, punakas lambaseenik Albatrellus ovinus – harilik lambaseenik Albatrellus subrubescens – roosakas lambaseenik Lambaseenik andmebaasis eElurikkus
Mütsnarmikulised

Mütsnarmikulised (Bankeraceae) on seente sugukond lehternahkiselaadsete seltsis. Boletopsis – hundiseenik Hydnellum – kübarnarmik Phellodon – vöötnarmik Sarcodon – põdramokk
Günzel

Günzel (vene keeles Гинцелъ), varem ka Güntzel ja Günzell oli kaupmehe- ja aadlisuguvõsa. Suguvõsa suri meesliinis välja 1936. aastal. Suguvõsa päritolu ei ole teada. Esimesi teateid nende kohta on 1675. aastast, mil Miitavis elas raamatukaupmees Johann Güntzel (suri u 1702). Ta oli esimese Miitavi trükikoja omanik. Tema poeg Christian Güntzel (1678−u 1738) asus elama Riiga ja oli tolliametnik; ta oli suguvõsa Riia liini rajaja. Viimase poeg Christian Günzel (1704−1784) omandas Püha Rooma keisrilt Franz I 23. jaanuaril (vkj) 1755. aastal aadlitiitli ja sai prekonnanimeks von Günzel. Tema poeg kindralleitnant Karl Johann von Günzel (1741−1816) naitus Bauņi mõisa pärija Katharina von Sieversiga (1770−1844) ja sai Bauņi liini rajajaks. Suguvõsa kustus meesliinis tema pojapojapoja Carl Ludwig Arved von Günzeliga (1862−1936), kes oli viimane Bauņi ja Mīlīte mõisnik. Suguvõsa võeti 21. detsembril (vkj) 1795 Liivimaa rüütelkonna matriklisse. Hermann Claudius Güntzel (1728−pärast 1780), porutšik, kolleegiuminõunik, Tveri ökonioomiadirektor Karl Johann von Günzel (1741−1816), kindralleitnant, Benderi komandant, Viiburi kuberner, mõisaomanik Alexander Karl von Günzel (1786−1855), kindralmajor, Mogiljovi ja Smolenski riigimõisate direktor Liivimaa eesti distrikt: Aakre (Ayakar) (1802−1832), Tali (Freyhof) (1890ndad−1903) Liivimaa läti distrikt: Bauņi (Bauenhof) (1808−1920, fideikomiss), Košķele (Osthof) (1808−1844), Mīlīte (Neuhall) (1891−1920, fideikomiss) Woldemar, J. H. Zur Geschichte der Druckereien, Lithographien u. Buchhandlungen in Curland, und des Curländischen Kalenders (Schluss). − Das Inland. Nr 33. 14. August 1845. Veerg 573-80. Siin: 573. Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980), lk 308. Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 308. Genealogisches Handbuch des Adels. Adelige Häuser B. Bd XXV. Limburg an der Lahn: C. A. Starke Verlag, 2004. Lk 147-151. Genealogisches Handbuch des Adels. Adelslexikon. Bd IV. Limburg an der Lahn: C. A. Starke Verlag, 1978. Lk 318. Günzeli suguvõsa genealoogia saidil geni.com Günzeli suguvõsa vapp Ajalooarhiivi aadlivappide registris
Hundiseenik

Hundiseenik (Boletopsis) on lehternahkiselaadsete seltsi sugukonda mütsnarmikulised kuuluv seente perekond. Boletopsis grisea – hall hundiseenik Boletopsis leucomelaena – must hundiseenik Boletopsis watlingii – Watlingi hundiseenik Hundiseenik andmebaasis eElurikkus
Birgir Ármannsson

Birgir Ármannsson (sündinud 12. juunil 1968) on Islandi poliitik (Iseseisvuspartei). Birgir Ármannsson lõpetas Islandi Ülikooli õigusteaduse erialal 1996. aastal, advokaadi kutse omandas 1999. aastal. 1999–2000 õppis ta King's College Londonis. Aastatel 1988–1994 töötas ta õpingute kõrval ajakirjanikuna ajalehe Morgunblaðið toimetuses. 1995. aastal asus ta tööle Islandi Kaubanduskotta, kus oli esialgu jurist, 1998–1999 büroojuhataja ja 2000–2003 tegevdirektori asetäitja. Alates 2003. aastast on ta Alþingi liige. Aastatel 2003–2007 ja 2016–2017 oli ta Alþingi aseesimees. 2017–2021 oli ta Iseseisvuspartei parlamendifraktsiooni juht. Alates 1. detsembrist 2021 on Birgir Ármannsson Alþingi esimees. Birgir Ármannsson Alþingi Chairs, seats, and a speaker RÚV, 1. detsember 2021
Þorgerður Katrín Gunnarsdóttir

Þorgerður Katrín Gunnarsdóttir (sündinud 4. oktoobril 1965 Reykjavíkis) on Islandi poliitik (Reformipartei). Þorgerður Katrín Gunnarsdóttir lõpetas Islandi Ülikooli õigusteaduse erialal 1993. aastal. 1993–1994 töötas ta juristina õigusbüroos Höfðabakki. 1997–1999 oli ta Islandi rahvusringhäälingu RÚV sotsiaal- ja päevakajaliste saadete osakonna juhataja. Alates 1999. aastast on ta Alþingi liige. Ta oli Islandi hariduse, teaduse ja kultuuri minister 2003–2009 ja Islandi kalanduse ja põllumajanduse minister 2017. aastal. Alates 12. oktoobrist 2017 on Þorgerður Katrín Gunnarsdóttir Reformipartei esimees. Þorgerður K. Gunnarsdóttir Alþingi Minister of Finance steps down as leader of Iceland's Reform Party Iceland Monitor, 12. oktoober 2017
Giga-

Giga- (tähis G) on SI-süsteemi ühikunimetuste detsimaaleesliide. Selle eesliitega moodustatud ühik on alusühikust 109 korda suurem. Näiteks sagedus 1 gigaherts (GHz) on 109 hertsi ehk miljard hertsi (ehk 1000 megahertsi ehk 1000 000 kilohertsi). Eesliite nimetus tuleneb kreeka keele sõnast gigas (gigant, hiiglane) ja võeti ametlikult kasutusele 1960. a koos SI-süsteemiga. Informaatikas ja infotehnoloogias kasutatakse samuti eesliidet giga- (nagu ka eesliiteid kilo-, mega- jt), mis aga ei väljenda enamasti mitte detsimaalset kordsust 1000, vaid binaarset kordsust 210 = 1024. Näiteks andmehulk 1 gigabait on 1024 megabaiti ehk 230 = 1 073 741 824 baiti. Küll aga on andmekiiruse ehk bitikiiruse ühikus "gigabitti sekundis" (tähis Gbit/s) giga- detsimaalses tähenduses: 1 Gbit/s = 1 000 000 000 bit/s.
Vesturbær

Vesturbær on Reykjavíki linnaosa. Vesturbær asub linna lääneosas ja selle koosseisu kuulub 9 asumit: Gamli Vesturbær, Bráðræðisholt, Grandahverfi, Hagahverfi, Melar, Skjól, Grímsstaðaholt, Skildinganes ja Litli Skerjafjörður. Läänes piirneb Vesturbær Seltjarnarnesi linnaga. Vesturbær on põhiliselt elamupiirkond, sealsed kinnisvarahinnad on Islandi kalleimad. Vesturbæris asub Islandi Ülikooli peahoone. Vesturbær is a district in Reykjavík the capital of Iceland Hit Iceland
Miðborg

Miðborg on Reykjavíki linnaosa. Linnaosa hõlmab suure osa Reykjavíki kesklinnast ja selle koosseisu kuuluvad 6 asumit: Kvos, Grjótaþorp, Skólavörðuholt, Þingholt, Skuggahverfi ja Vatnsmýri. Miðborgis asuvad Alþingi, Islandi valitsuse residents, Reykjavíki raekoda, Islandi Keskpanga hoone, Islandi Ülemkohtu hoone ja Hallgrímuri kirik. Althingi Parliament House[alaline kõdulink] Hoptale Þjóðmenningarhúsið Foursquare 5 Government Buildings in Miðborg That You Shouldn't Miss ThingsTodo The Supreme Court of Iceland Fundació Mies van der Rohe Reykjavik city center from the church tower with the Hallgrímskirkja Lutheran Church, Miðborg district, Iceland Alamy
Hlíðar

Hlíðar on Reykjavíki linnaosa. Hlíðari linnaosa koosseisu kuulub 6 asumit: Hlíðar, Norðurmýri, Holt, Hlemmur, Suðurhlíðar ja Öskjuhlíð. Hlíðaris asuvad muuhulgas muuseum Perlan ja Reykjavíki Ülikooli peahoone. Hlíðar is a district in Reykjavík the capital of Iceland hit Iceland
Tšehhov

Tšehhov on linn Venemaal Moskva oblastis. Asub Moskvast 77 km lõunas. Linna nimi oli enne 1920. aastat ja 1936–1954 Lopasnja, 1920–1936 Tšornoje Ozero. Linn sai nime kirjanik Anton Tšehhovi järgi, kes elas 12 km linnast lõunas Melihhovo külas, kus tänapäeval asub A. Tšehhovi majamuuseum. Q126687534
Vaabikulised

Vaabikulised (Ganodermataceae) on klassi Agaricomycetes torikulaadsete seltsi kuuluv seente sugukond. Ganoderma — vaabik
Bohdan Hmelnõtskõi orden

Bohdan Hmelnõtskõi orden (ukraina keeles Орден Богдана Хмельницького) on Ukraina riiklik teenetemärk, millel on kolm järku. Orden muutus ametlikuks 1994. aastal. Bohdan Hmelnõtskõi Bohdan Hmelnõtskõi orden (NSVL) П О С Т А Н О В А ВЕРХОВНОЇ РАДИ УКРАЇНИ Про заснування ордена Богдана Хмельницького (Відомості Верховної Ради України (ВВР), 1995, N 19, ст.139) У К А З ПРЕЗИДЕНТА УКРАЇНИ Про орден Богдана Хмельницького N 112/2004 30.01.2004.
Laugardalur

Laugardalur on Reykjavíki linnaosa. Laugardaluri linnaosa koosneb 10 asumist: Tún, Teigar, Lækir, Laugarnes, Sund, Heimar, Langholt, Vogar, Skeifan ja Fen. Laugardaluris paikneb Reykjavíki Botaanikaaed. Linnaosas asuvad jalgpallistaadion Laugardalsvöllur ja spordihall Laugardalshöll Arena. Reykjavik Botanical Gardens My Guide Reykjavík Laugardalur Reykjavík. Vaadatud 8. juulil 2023
Háaleiti og Bústaðir

Háaleiti og Bústaðir on Reykjavíki linnaosa. Linnaosa koosneb 4 asumist: Háaleiti, Kringla, Gerði ja Fossvogur. Lõunas piirneb linnaosa Kópavoguri linnaga. Linnaosas asub Reykjavíki suurim kaubanduskeskus Kringlan. Háaleiti og Bústaðir Borgin okkar
Breiðholt

Breiðholt on Reykjavíki linnaosa. Breiðholti linnaosa koosneb 3 asumist: Neðra-Breiðholt, Efra-Breiðholt ja Seljahverfi. Breiðholt on suurima elanike arvuga Reykjavíki linnaosa. 2011. aasta rahvaloenduse andmetel moodustasid esimese ja teise põlve sisserändajad 20% Breiðholti elanikest. Þórunn Elísabet Bogadóttir:Íbúum miðborgar fækkað um tæplega 800 Kjarninn, 11. aprill 2017 Magnús Sveinn Helgason:10 interesting things you (probably) didn’t know about Reykjavík Iceland Magazine, 8. oktoober 2015
Árbær

Árbær on Reykjavíki linnaosa. Árbæri linnaosa asub Reykjavíki idaosas ja koosneb 4 asumist: Árbær, Ártúnsholt, Norðlingaholt ja Selás. Lisaks kuulub linnaosa koosseisu ka Hálsari tööstuspiirkond. Läbi linnaosa voolab Elliðaári jõgi. Árbæris asub vabaõhumuuseum Árbæjarsafn. Árbæjarsafn Open Air Museum in Reykjavík - a Christmas Visit Guide to Iceland
Grafarvogur

Grafarvogur on Reykjavíki linnaosa. Linnaosa asub Reykjavíki idaosas ja koosneb 14 asumist: Hamrar, Foldir, Hús, Rimar, Borgir, Víkur, Engi, Spöng, Staðir, Höfðar, Bryggjuhverfi, Geirsnef, Gufunes ja Geldinganes. Grafarvogur on suhteliselt uus linnaosa. Laialdasem elamuehitus linnaosas algas 1980. aastate lõpus ja 1990. aastate alguses. Reykjavík's districts explored: where to eat and stay and what to do Lotus Car Rental
Tang (etnograafia)

Tang (ka pikksuusk, hülgesuusk) oli eesti etnograafias hülgepüügi abivahend, pikk jalasetaoline alus, eestpoolt varjatud valgest riidest varjuga. Tang oli laialdaselt tuntud Soomes, Eestis kasutati seda Prangli saarel. Tang oli umbes 5 meetrit pikk, 10–13 cm lai ja 3 cm paks ning seda kasutati sirgel jääpinnal. Tangi üleskeeratud otsa lähedusse paigaldati raudkonks ja sellest poole meetri kaugusele auguga puitklots, kuhu asetati tangihark. Hargi küljes oli kolmnurkne varjuraam, mille peal valgest riidest vari, umbes 50 cm kõrgune ning altpoolt nii lai, et varjas hülgeküti. Varikattes oli auk, mille kaudu kütt hülgeid jälgis. Kütt ise oli tangi peal kõhuli, jalad ristis ning edasi tõmbas ennast käte jõul. Püss oli tangi peal hülgenahkses tupes. Kui tangi abil õnnestus hülgele laskekaugusele jõuda, torkas kütt püssitoru august läbi, kusjuures püss toetus hargile. Käks Hülgeoda Hülgepüss Hülgeraud Hülgevõrk Hülgeõng Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 301 Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 209 Ilmari Manninen. Die Sachkultur Estlands, I Band. Õpetatud Eesti Selts, Tartu, 1931, 84–85. Filmiaparaadiga hülgepüügil. DIGAR. Päevaleht, nr. 85, 27. märts 1938. Hülged rahvapärimuses. Eesti Loodus, nr 12, 2014, 8–13. Prangli saare hülgeküttimise traditsioonid. Maaleht, 16. veebruar 2011.
Patrick Russell

Patrick Russell (sündinud 4. jaanuaril 1993 Birkerødis) on Taani jäähokimängija, kes mängib Rootsi kõrgliiga klubis Linköping HC ründajana vasakäärel. Aastatel 2009–2013 mängis ta Linköpingis ka juunioride klassis. Hooajal 2013–14 mängis ta United States Hockey League'i klubis Waterloo Black Hawks ja aastatel 2014–2016 St. Cloud State University jäähokimeeskonnas. 2016. aasta mais sõlmis ta kaheaastase lepingu NHL-i klubiga Edmonton Oilers. Aastatel 2016–2019 mängis ta põhiliselt American Hockey League'is Oilersi noorteklubis Bakersfield Condors. NHL-is debüteeris ta 17. novembril 2018 mängus Calgary Flamesi vastu. Kolme hooajal jooksul pääses Russell NHL-is Oilersi meeskonnas NHL-is väljakule 59 mängus, kuid kogus neis kokku vaid seitse väravasöötu ega löönud ühtegi väravat. 2021. aasta augustis naasis ta Linköpingi, sõlmides klubiga kaheaastase lepingu. Taani jäähokikoondise koosseisus on Russell osalenud 2017., 2018. ja 2019. aasta maailmameistrivõistlustel ning 2022. aasta taliolümpiamängudel. "Patrick Russell drar på sig Clubens färger igen". Linköping HC. 1.8.2021. Vaadatud 12.2.2022 Patrick Russell hockeydb.com lehel
Kjalarnes

Kjalarnes on Reykjavíki linnaosa. Linnaosa koosneb Grundarhverfi ja Kjalarnesi asumist. Kjalarnes oli iseseisev haldusüksus kuni 1998. aastani, mil ühines Reykjavíkiga. Kjalarnes on kõige suurema pindalaga ja kõige väiksema elanike arvuga Reykjavíki linnaosa. Kjalarnes Iceland Road Guide Kjalarnes is a district in Reykjavík the capital of Iceland Hit Iceland